**Årsmelding 2017**

 **Kinsarvik Bygdekvinnelag**

Årsmøtet 2016 vart halde i Borstova/Gløyp 14.11.16.

Det møtte 20 medlemmer.

Vanlege årsmøtesaker og val. Dei 3 i styret som stod på val ,Helene Olsen , Gunn Berit Beck og Anne Brandt, tok attval. Det same gjorde vara, Margareth Moberg og Gerd Solberg.

I valnemnda stod Elin L. Skår på val , ho tok ikkje attval , her kom Kirsti M. Lutro inn. Margrete Øvstedal i turnemnda stod på val , ho tok attval. Ingrid Sekse som revisor stod på val , ho tok ikkje attval , inn her kom Kirsti M. Lutro.

Etter at årsmøtesakene var gjennomgått, gjekk me opp på Gløyp , der me fekk servert god gryterett med dessert.

Aurora Opheim underheldt med flott toradarspel.

Styret for 2017 har vore sett saman slik :

Leiar : Helene Olsen

Nestleiar : Gunn Berit Beck

Kasserar : Gudbjørg Grønsdal

Skrivar : Jorunn Nornes Opedal

Styremedlem : Gunnlaug Sande

Studieleiar : Anne Karine Brandt

Ansvarleg for laget si heimeside : Gudbjørg Grønsdal

Varafolk : 1 Margareth Moberg

 2 Gerd Solberg

Valnemnd : Aslaug H. Utne og Kirsti M. Lutro

Turnemnd : Margrete Øvstedal og Anne Brandt

Revisorar : Kirsti M. Lutro og Audhild Buddenbaum

Laget har dette året hatt 34 medlemmer. 1 medlem har meldt seg inn, og 3 medlemmer har meldt seg ut. Kontingenten vert no kravd inn sentralt og har vore kr 655, den har stige med kr 25 dette året , kr 130 går til HBK.

Laget sponsar ein del av utgiftene til mat på årsmøtet , og har heller ikkje teke loddpengar /kaffipengar på medlemsmøta, med unntak på oktobermøtet.

Styret har hatt 9 styremøte, av desse 4 møte med Bu og Ringøy Bygdekvinnelag , elles ein del kontakt via telefon og e- post.

Laget har hatt 8 medlemsmøte , inkludert 2 bakedagar i eldhus , og 1 ekstraordinært årsmøte. Me har skipa til eller delteke i 5 arrangement.

**Medlemsmøte laget har hatt gjennom året :**

**1 Adventsmøte i Borstova 12.12.16.**

Medlemmene hadde bede med seg gjester.

Program : Magni Kristiansen las frå heftet : Juleroser. Manuela Bjotveit fortalde om jole - og adventstida i Tyskland. Ho hadde og med produkter frå garden på Bjotveit. Fleire nytta høve til kjøpa med seg ein smakebit.

**2 Medlemsmøte i Borstova 09.01.17.**

Tema : Førstehjelp

Britt Thorsen frå Kinsarvik Røde Kors viste tiltak og utføring i rett rekkefølgje ved HLR-redning. Me fekk prøva oss på dokker, og me fekk og sjå bruken av hjartestartar.

**3 Møte på Asylmottaket saman med asylsøkjarar /innvandrarkvinner 13.02.17.**

 Flyktningkonsulent Gunn Berit Beck orienterte litt om situasjonen for flyktningar og asylsøkjarar i Ullensvang. Nokre kvinner vart intervjua. Fleire av innvandrarkvinnene hadde med mat i tillegg til vår komite. To blautkaker vart pynta av innvandrarkvinner.

Til slutt tok Sissel Opheim oss med på Folkeviseleik.

**4 Medlemsmøte og ekstraordinært årsmøte i Fjordahallen 13.03.17.**

På det ekstraordinære årsmøtet hadde me denne saka oppe :

-Gjennomgang og godkjenning av Bruksavtalen mellom Ullensvang Herad , Fjordahallen AS og alle frivillige lag og organisasjonar i Ullensvang.

Etter at denne saka var ferdig, fekk me omvisning i Fjordahallen av Kjell Husebø.

Til slutt orienterte leiaren om programmet på årsmøtefesten til HBK.

 **5 Tur til Eidfjord** **25.mai**

Den årlege turen gjekk i år til Eidfjord, der me først fekk omvisning i cruiseskipet

«Viking Sea» . Me vart viste rundt frå nedste til øvste dekk, i salongar,spaavdeling og restaurantar m.m. Etterpå var det lunsj hos «Tunet på haugen». Her var det og ein liten gardsbutikk med lokalmat. Me rusla deretter ned i sentrum, der det vart kaffi og kaker hos

« Fjell og Fjord Kafe og Kremmeri» Dette viste seg å vera både kafe, butikk og kunstgalleri.

Bygdekvinnene kunne såleis kjøpa med seg både det eine og det andre. Det vart ein fin og vellukka tur, takk til turnemnda.

**6 Bakedag i eldhuset på Bråvoll 06.06.27**

**7 Bakedag i eldhuset på Bråvoll 07.06.17.**

**8 Medlemsmøte i Borstova 09.10.17.**

Dette vart eit planleggingsmøte, der årsplanen og aktivitetar i jubileumsåret 2018 vart drøfta.

Denne kvelden hadde me loddsal, alle hadde med seg gevinstar. Det kom inn kr 1500,-

**Arrangement som laget har skipa til , eller delteke i.**

**1 Opningsfest i Fjordahallen 11.02.17.**

Medlemmene i laget stilte med 11 kaker. Ein del av oss deltok på festen.

**2 Årsmøtefest og årsmøte til Hordaland Bygdekvinnelag 31.03. – 01.04 i Mikkelparken Ferietun**

Årsmøtet til Hordaland Bygdekvinnelag vart i år lagt til Mikkelparken Ferietun med Bu og Ringøy Bygdekvinnelag og Kinsarvik Bygdekvinnelag som vertskap. Dette vart nok det største arbeidet for styret i 2017. I lang tid på førehand arbeidde dei to laga tett saman for å få alt på plass.

Fredag ettermiddag starta årsmøtefesten med 55 påmelde.Frå vårt lag møtte 8 medlemmer inkludert dei 2 utsendingane. Helene leia festen. Agnete Sivertsen , leiar for Hardanger folkemuseum, heldt festtalen over temaet «hardangerskautet». Gerd Rosten Bu heldt eit kort innlegg om sider og eplsafttradisjonen i distriktet.Me hadde deretter smaksprøvar av krotakaker, sider og eplesaft. Under middagen underheldt Folkelokk med song og spel. Aslaug H. Utne las Olav H. Hauge-dikt. Me hadde fått Sissel Opheim til å leia songen under festen.

Laurdag var sjølve årsmøtet med 56 deltakarar , som styret i HBK stod for ,men me hjelpte til med registreringa.

Leiarane i vertslaga ynskte velkomen. Alis Bjotveit hadde «ord for dagen». Ho bygde innlegget sitt på eventyret om Espen Askeladd, «Oskefoten». Ordførar Solfrid Borge heldt helsingstale frå heradet. Grethe Brundtland helsa frå NBK og snakka m.a. om prosjektet »Kvinner Ut». Leiaren frå HBK heldt helsingstale , og deretter starta årsmøtet med vanlege årsmøtesaker.

I ettertid har me fått tilbakemeldingar på at me hadde arrangert eit flott og innhaldsrikt årsmøte. Desse godorda har me teke med oss , og me takkar Bu og Ringøy Bygdekvinnelag for godt samarbeid, og takk til Mikkelparken Ferietun for all velvilje.

**3 Kakebasar ved Bostova 10.06.17.**

Utlodding , auksjon og sal av krotakaker , anna bakverk og plantar. I tillegg selde me kaffi, saft og kaffimat. Kakedagen er ei årleg tilstelling etter fleire dagar med bakedugnad i eldhuset. Det møtte ca 80 personar. Me heldt til ute sjølv om regnbyene gjekk i Kvandalsfjella , regnet kom til Borstova då me var ferdige.

Innkoma var på kr 24704,- netto.

**4 Steiking av krotakaker til matmarknad**

Det var matmarknad på Lofthus i samband med «gutta på tur» tv-program. In Vitro ved Hege E .Lutro kjøpte 60 kaker av oss som ho selde på marknaden.

**5 Samarbeid med Kinsarvik skule 24.10.17.**

Laget meiner det er viktig at dei unge får kjennskap til gamle mattradisjonar. Derfor har me kvar haust ein dag i eldhuset , der elevar i 7. klasse får prøva seg på baking av krotakaker.

12 kjekke og blide elevar møtte opp. Kakene vart både fine og gode. Det var stolte elevar som bar med seg kaker heim.

**Andre aktivitetar**

**1 Samarbeid med Frivilligsentralen**

Nokre medlemmer har delteke på strikkekafe/sosialt samver ein dag for veka.

**2 Tiltak tilknytta asylsøkjarar / innvandrarar**

Her har det vore mindre aktivitet dette året, men viser til samkoma 13.02.17.

**3 Samarbeid om Fjordahallen**

- Leiaren har hatt fleire møte saman med andre lag i bygda om innkjøp av inventar og utstyr til kulturhusdelen.

-Hjelpt til ved dugnad.

-Kaffimat til dugnadsfolk.

**4 Førebuing av årsmøtet til HBK**

Styret har hatt 4 samarbeidsmøte med Bu og Ringøy Bygdekvinnelag. Der me bl.a. har arbeidt med : - Helsing som skulle stå i HBK si årsmelding.

 - Framsidebilete til årsmeldinga

 - Invitasjon med bilete

 - Skaffa lokale annonsørar

 - Skaffa ein person til å halda «ord for dagen»

 - Avtale med ordførar om helsingstale

 - Skaffa møteplass og overnattingsplassar

 - Gåve til årsmøtedeltakarane og underhaldarar

 - Skaffa foredragshaldar og underhaldarar

 - Ta mot påmeldingar

**5 Loddsal for HBK**

Laget har delteke i loddsal for HBK. Halvparten av inntektene gjekk til laget vårt. Summen vart i år kr 1585,-

**6 Mjølkekakesteiking på Broto**

To medlemmer var med bebuarane på Broto rett føre jol og steikte mjølkekaker. Eit vellukka tiltak som me trur dei sette pris på.

**7 Verving**

Det har vorte laga eige vervebrev som vart delt ut.

 **Kurs**

-Det har vorte halde 4 dagar med flatbrødkurs, 2 laurdagar i vår og 2 laurdagar i haust. Til saman har 21 delteke.

- To medlemmer var på kurs i Bergen 21. januar i samband med NBK sine nye nettsider

- Styret har hatt eit «minikurs» i word med Margareth Moberg og Gudbjørg Grønsdal som mentorar.

**Løyvingar og gåver**

Hårteigen 4H ca kr 700,- ( fruktkorger)

Ullensvang Skulem.l. ca kr 700,- (fruktkorger)

Stønad til Hardanger Spelemannslag kr 2000,-

Stønad til 4-H sin fylkesleir kr 3000,-

Tilskot til kåseri ved Tone Loeng «Kofter og tida» kr 750.

Gevinst til HBK sitt lotteri kr 300,-

Det er løyvt til Vennemynten og Hjelpefondet.

Kvar festdeltakar på årsmøtefesten vart sponsa med kr 300,-

**Utsendingar til møte.**

Årsmøte i HBK i Kinsarvik – 2 utsendingar,Margareth og Helene

Møte med styringsgruppa for Fjordahallen – 1 utsending, Helene

Fleire møte med gruppa for inventar og utstyr i Fjordahallen- 1utsending ,Helene

**Til utleige**

Brure- og brudgomsbunad , og konfirmantbunader til gutar.

Brure- og brudgomsbunaden har vore utlånt 1 gong , konfirmantbunadane har vore utlånt til 5 stk. I tillegg har bunadene også i år vore utlånt til Hardanger Folkehøgskule 1 gong.

**Vevstove**

Laget disponerer eit rom i Borstova til vevstove. Vevgognene har ikkje vore i bruk dei siste åra.

**Facebook-side**

Margareth Moberg har laga eiga facebookside til laget.

Jorunn Nornes Opedal Helene Olsen

 skrivar leiar